La Policia Local recorda que els camions de gran tonatge no poden circular pel nucli urbà
18 d’octubre 2018

![](/media/erwctyq0/60-policia_edificio0003_c.jpg)  
  

La Policia Local de Sagunt recorda a les empreses amb flotes de camions amb pes màxim autoritzat superior a 6 tones que tenen prohibit circular pel nucli urbà del municipi sense autorització municipal. La policia ha detectat un gran increment de la circulació d'estos vehicles pel nucli urbà, degut entre altres causes a l'increment de l'activitat comercial en el municipi. 

En una carta enviada per la Policia Local a les empreses responsables i signada pel Comissari Principal-Cap del cos assenyalen que estes accions agreugen el problema de circulació pel risc que comporten este tipus de vehicles pels carrers d'una població, així com per la deterioració del paviment que ocasionen. 

La policia també recorda que, segons l'ordenança municipal de circulació, l'accés als polígons industrials per part de camions de massa màxima autoritzada superior a 6 tones ha de realitzar-se obligatòriament a través de les següents vies: A-7, A-23, V-23 o CV-309. Per tant, tenen prohibida la utilització de la resta de vies urbanes, a excepció de les vies o llocs expressament autoritzats mitjançant la senyalització adequada. 

El Comissari Principal-Cap demana en la carta remesa a empreses i transportistes que donen les instruccions oportunes perquè estos camions deixen de circular per les vies urbanes de Sagunt i accedisquen als polígons per les vies establides en l'ordenança, a fi d'evitar possibles sancions per l'ús indegut de les vies públiques. 

En el cas que una empresa o transportista tinga dubtes o necessite demanar una autorització especial per a accedir amb este tipus de vehicles dins de vies prohibides, poden contactar amb la Policia Local a través del correu electrònic [transit@aytosagunto.es](mailto:transit@aytosagunto.es)

[](mailto:transit@aytosagunto.es)

*   [](http://www.facebook.com/sharer.php?u=https://aytosagunto.es/va/actualitat/la-policia-local-recorda-que-els-camions-de-gran-tonatge-no-poden-circular-pel-nucli-urba/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-recorda-que-els-camions-de-gran-tonatge-no-poden-circular-pel-nucli-urba/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-recorda-que-els-camions-de-gran-tonatge-no-poden-circular-pel-nucli-urba/ "Linked In")
*   [](mailto:?body=https://aytosagunto.es/va/actualitat/la-policia-local-recorda-que-els-camions-de-gran-tonatge-no-poden-circular-pel-nucli-urba/)